Il-ferneżija li ħakmet dan l-aħħar lil bosta tfal tal-‘Loom Band’ qiegħda tikkawża numru ta’ inċidenti serji fost l-istess tfal. Fl-aħħar sigħat diversi twissijiet minn tobba tat-tfal dwar dawn il-loom bands wara diversi każijiet li sabu ma’ wiċċhom fl-isptarijiet. Każ partikolari huwa dak ta’ tifel żgħir li b’spiċċa b’subgħajh vjola wara li raqad bil-loom bands ma’ subgħajh. Każ ieħor aktar gravi rrapportat fil-midja internazzjonali hu dak ta’ tifel li tilef parzjalment id-dawl t’għajnejh wara li “Loom band” sparat f’għajnejh. Carlie Lawrence, omm it-tifel,  ta’ 32 sena, qalet li kienet bilqiegħda mat-tfal tagħha tagħmel il-brazzuletti meta t-tifel il-kbir tagħha aċċidentalment spara l-brazzuletta f ‘għajn ħuh li għandu seba’ snin. Konsegwenza ta’ dan l-inċident inġemgħa d-demm f’għajnejh u li spiċċa ma jarax minn għajnu x-xellugija. It-tifel li jismu Kyle qed jistenna li jiġi operat biex forsi jerga’ jikseb lura l-vista t’għajnejh. It-tobba qed juru t-tħassib tagħhom dwar ir-riskji għas-saħħa ta’ dawn il-brazzuletti, filwaqt li numru ta’ skejjel mhux qed iħallu lit-tfal imorru l-iskola b’dawn il-loom bands. Omm it-tifel qalet: “Hu tant beda jgħajjat bl-uġigħ li qatt ma smajtu jgħajjat hekk… ma rsaqtx lejn u kellu jkun ir-raġel li jieħu ħsiebu”. Il-‘Loom Bands’  li huma ħoloq tal-lastiku żgħar ikkulluriti li jiġu minsuġa f’brazzuletti, bħalissa huma popolari ħafna mat-tfal u saħasitra qed jintlibsu wkoll minn personalitajiet bħad -Dukessa ta’ Cambridge u Harry Stles tal-grupp One Direction. It-tobba qed iwissu lill-ġenituri biex iżżommu għajnejhom fuq uliedhom minħabba perikli oħrajn li dawn il-brazzuletti jistgħu jikkawżaw.